എന്ത് വില കൊടുത്തും ബിഗ് ബസാര് സ്വന്തമാക്കാന് ആമസോണ്, വിട്ടുകൊടുക്കാതെ റിലയന്സ്, അന്താരാഷ്ട്ര മാര്ക്കറ്റിന്റെ ശ്രദ്ധാകേന്ദ്രമായി ഇന്ത്യന് വിപണി മാറുന്നതെന്തു കൊണ്ട്? ന്യൂഡല്ഹി: ഇന്ത്യയിലെ ഏറ്റവും വലിയ സൂപ്പര് മാര്ക്കറ്റ് ശൃംഖലയായ ബിഗ് ബസാര് സ്വന്തമാക്കാന് മുകേഷ് അംബാനിയുടെ റിലയന്സ് ഗ്രൂപ്പ് ശ്രമം ആരംഭിച്ചിട്ട് നാളുകളേറെയായി. റിലയന്സ് റീട്ടെയിലിന്റെ കീഴിലുള്ള റിലയന്സ് ഫ്രഷ് സൂപ്പര്മാര്ക്കറ്റുകളുടെ എതിരാളികളാണ് ബിഗ് ബസാര്. എന്നാല് അംബാനിയുടെ ഈ ശ്രമത്തിന് ഇപ്പോള് കടുത്ത തിരിച്ചടിയാണ് നേരിട്ടിരിക്കുന്നത്. ബിഗ് ബസാറിനെ റിലയന്സ് ഏറ്റെടുക്കുന്നത് തടയണമെന്ന് ആവശ്യപ്പെട്ട് ആമസോണ് സിംഗപ്പൂര് കോടതിയില് നല്കിയ കേസില് ബിഗ് ബസാറിന്റെ ഉടമകളായ ഫ്യൂച്ചര് ഗ്രൂപ്പ് റിലയന്സില് ലയിക്കുന്നത് തത്കാലം തടഞ്ഞുകൊണ്ട് ഉത്തരവിറങ്ങിയിരുന്നു. ആ ഉത്തരവിനെ ശരി വച്ച് കൊണ്ട് കഴിഞ്ഞ ദിവസം സുപ്രീം കോടതിയും വിധി പുറപ്പെടുവിച്ചു. ഇതോടു കൂടി മാര്ക്കറ്റില് റിലയന്സിന്റെയും ബിഗ് ബസാറിന്റെയും ഷെയറുകള് കുത്തനെ ഇടിയുകയും ചെയ്തു. ഏകദേശം 24,731 കോടി രൂപക്കാണ് റിലയന്സ് ബിഗ് ബസാറിനെ സ്വന്തമാക്കാന് ശ്രമിച്ചത്. 2019ല് ആമസോണും ഫ്യൂച്ചര് ഗ്രൂപ്പുമായി ഒപ്പുവച്ച കരാര് അനുസരിച്ച് ഫ്യൂച്ചര് ഗ്രൂപ്പിലെ 49 ശതമാനം ഓഹരികളും, ബിഗ് ബസാര് ശൃംഖലയെ കൈകാര്യം ചെയ്യുന്ന ഫ്യച്ചര് റീട്ടെയില്സില് 9.8 ശതമാനം ഓഹരികളും ആമസോണിന് സ്വന്തമാണ്. എന്നാല് ഈ കരാറിലെ മറ്റൊരു പ്രധാന നിബന്ധന അനുസരിച്ച് ഫ്യൂച്ചര് ഗ്രൂപ്പിന് ഭാവിയില് മറ്റു ചില കമ്ബനികളുമായി കരാറില് ഏര്പ്പെടാന് സാധിക്കില്ല. അത്തരം കമ്ബനികളുടെ പട്ടികയിലുള്ള ആദ്യ പേര് റിലയന്സിന്റേതാണ്. ഇത്തരമൊരു നിബന്ധന കരാറില് നിലനില്ക്കുമ്ബോള് ഫ്യൂച്ചര് ഗ്രൂപ്പ് റിലയന്സുമായി ലയിക്കുന്നതിനാലാണ് ആമസോണ് കോടതിയെ സമീപിച്ചത്. റിലയന്സുമായി ലയിക്കുമ്ബോള് ഫ്യൂച്ചര് ഗ്രൂപ്പിന്റെ ഓഹരി ഉടമകള് എന്ന നിലക്ക് ആമസോണിനും നല്ലൊരു തുക ലഭിക്കുമെങ്കിലും അതിലും വലിയ ബിസിനസ് താത്പര്യങ്ങളാണ് ആമസോണിന് ബിഗ് ബസാര് വഴി ഇന്ത്യയിലുള്ളത്. ആമസോണിന്റെ ഓണ്ലൈന് ബിസിനസില് ഇന്ത്യന് വിപണി ഒരു അവിഭാജ്യ ഘടകമാണ്. 2024ഓടെ ഇന്ത്യയിലെ ഓണ്ലൈന് ബിസിനസ് 8.53 കോടി അമേരിക്കന് ഡോളര് വിലമതിക്കുമെന്നാണ് പഠനങ്ങള് കാണിക്കുന്നത്. ഇത്തരത്തില് വളര്ന്നു കൊണ്ടിരിക്കുന്ന ഇന്ത്യന് വിപണിയില് ഫേസ്ബുക്കും വാള്മാര്ട്ടുമെല്ലാം കോടികള് നിക്ഷേപിക്കാന് തയ്യാറായി നില്ക്കുകയാണ്. ഈയൊരവസ്ഥയില് രാജ്യത്തൊട്ടാകെ 1700ലേറെ സൂപ്പര് മാര്ക്കറ്റുകളുള്ള ബിഗ് ബസാര് പോലൊരു സ്ഥാപനം തങ്ങളുടെ പക്കല് ഉണ്ടാകുന്നത് ആമസോണിന് വിപണിയിലെ മറ്റ് എതിരാളികളുടെ മേല് വമ്ബന് മേല്കൈ നേടികൊടുക്കും. ഇതിനാലാണ് ആമസോണ് ബിഗ് ബസാറിനെ വിടാതെ പിന്തുടരുന്നത്. ആമസോണ് പറയുന്നതനുസരിച്ച് ഫ്യൂച്ചര് ഗ്രൂപ്പുമായുള്ള ഈയൊരൊറ്റ മുന്നില് കണ്ട് ഏകദേശം 650 കോടി അമേരിക്കന് ഡോളറിന്റെ നിക്ഷേപം അവര് ഇതിനോടകം ഇന്ത്യയില് നടത്തികഴിഞ്ഞു. റിലയന്സുമായുള്ള കരാര് നടന്നാല് ആമസോണിന് ഈ തുക നഷ്ടമാകും. അതേസമയം തങ്ങള് വളരെ സാമ്ബത്തിക പ്രതിസന്ധിയിലാണെന്നും റിലയന്സുമായുള്ള കരാര് നടന്നില്ലെങ്കില് സ്ഥാപനങ്ങള് അടച്ചുപൂട്ടുകയല്ലാതെ വേരെ മാര്ഗങ്ങളില്ലെന്നും ഫ്യൂച്ചര് ഗ്രൂപ്പ് അറിയിച്ചു